43 વર્ષ પછી બીજો એક નિયાઝી ધેટ ઇઝ ઇમરાન ખાન નિયાઝી પાકિસ્તાનની સરકાર સામે બંધનું એલાન આપી રહ્યો હતો અને એ પણ એ દિવસે જ્યારે લેફ્ટનન્ટ આમિર અબ્દુલ્લા ખાન નિયાઝીએ આખા દેશને ભયાનક નીચાજોણું કરાવ્યું હતું. ઇમરાન પર ભારે દબાણ આવ્યું અને અંતે એણે બંધની તારીખ બદલવી પડી હતી. કોઈ પાકિસ્તાની જે દિવસને ભૂલી ન શકે એવા દિવસને ઇમરાન ખાન કેવી રીતે ભૂલી ગયો? કદાચ એનો જવાબ તાજેતરમાં ઇમરાન ખાનની એક પત્નીએ લગાવેલા આક્ષેપમાંથી મળે છે. રેહામખાને સ્પષ્ટપણે જણાવ્યું છે કે ઇમરાનને ડ્રગ્સ લેવાની આદત છે અને ઘણી વાર એણે રાત્રે શું કર્યું કે શું કહ્યું એ સવાર પડતાં ભૂલી જાય છે. રેહામે એટલે સુધી કહ્યું કે જો ઇમરાન પાકિસ્તાનનો વડાપ્રધાન બને તો રાત્રે ‘ન્યુક્લિયર બટન’ દબાવી દે અને સવાર પડતાં ભૂલી જાય કે રાત્રે એણે ‘ન્યુક્લિયર બટન’ દબાવી દીધું હતું!